LA POESIE. Prin di Novembar
E ce colâ di fueis sui cjamps, sui orts,
e rodolâsi muartis pai rivâi!
Chês fueis che il mês di mai,
verdis sui rams tra i flôrs,
vevin tante braure,
cumò pe strade scure
scrosopantji daûr fasin paure.
Ce sunâ du cjampanis pai paîs
vicins e lontans!…
Emilio Nardini (1862-1938).
Avocat di Udin in cubie cul innomenât om politic Josef Girardini, al è stât ancje gjornalist e polemist. Al à vût scrit epigrams satirics, comediis umoristichis e poesiis lirichis. La sô poesie salacor plui famose, Lis stelis, e je stade musicade di Arturo Zardini e, intai nestris dîs, le cjante ancje Lino Straulino.
par cure di Laurin Zuan Nardin
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn srd_Latn fur_Latn fur_Latn